User:Sandra Milenkovic/sandbox

Pareidolija je psihološki fenomen kada se percipiranjem nasumičnog stimulusa "prepoznaje" smisleni stimulus. Jednostavnije rečeno, pareidolija znači pridavanje smisla nečemu što čujemo ili vidimo, a što, zapravo, nema ni smisla ni značenja. Pareidolija se prepoznaje već kod beba starih 8 meseci. U poredjenju sa ostalim vrstama iluzije, pareidolija je jedinstvena po tome što iluzija postaje jača što joj se više pažnje posvećuje.

Pareidolija je tip apofenije, koja je više generalizovani izraz za uviđanje šablona u nasumičnim podacima.

Ljudi mogu interpretirati nasumične slike ili šablone svetla i senki kao lica.

Etimologija
Reč potiče od Grčkog predloga para (παρά, "sa greškom, pogrešno, umesto" - u ovom kontekstu ima znacenje: alternativa) i imenice eidōlon (εἴδωλον, "slika, forma, oblik" - umanjenica reči eidos)

Roršahov test
Roršahov test koristi pareidoliju u pokušaju da dobije uvid u mentalno stanje osobe. To je projektivni test, kako namerno izaziva misli ili osećanja ispitanika koje se projektuju na nejasne mrlje od tuša.

Roršahov test je jedan od najpoznatijih testova za dijagnostiku dubinskih slojeva ličnosti. Konstuisao ga je švajcarski psihijatar Herman Roršah. Spada u grupu projektivnih testova gde pojam projekcije označava jedan kontinuiran i nesvestan psihološki proces kojim ličnost otkriva svoje dinamičke i strukturalne osobine. Ovaj test se zasnima na podsvesnom razmisljanju pacijenta na osnovu čega treba da se ustanovi psihičko i emotivno stanje pacijenta.

Za ovaj test Roršah je koristio mrlje of tuša koje nemaju određeno znacenje. Materijal za ovaj test čini deset kartica sa različitim mrljama koje se dobijaju tako što se na karticu kapne tuš, a potom se papir (kartica) presavije dajući simetrične i nedefinisane mrlje. Od pacijenta se trazi da protumači crtež i da dâ svoje mišljenje o tome šta bi taj crtež mogao da predstavlja odnosno na ša ga asocira.

Osnovna teorijska predpostavka na kojoj se bazira Roršahov test je uverenje da se standardnim nestrukturisanim dražima (mrljama) može izazvati reakcija pojedinca u vidu priče. Odgovori (priče) ispitanika se na osnovu njihovih formalnih i sadržinskih odlika klasifikuju, analiziraju i interpretiraju pomoću složenog sistema kategorija. Najviše se cene način opažanja celine, delova, detalja, boja, tumačenje forme, stil izlaganja itd.

Odgovori (reakcije) na kartice
Tokom testiranja, psholog ce obično sedeti djagonalno iza ispitanika tako da on ne moze da vidi i psihologa i kartice u isto vreme. U suštini, sve što ispitanik kaže i uradi biće zabeleženo i protumačeno. Ispitaniku će biti predstavljene kartice jedna po jedna u prethodno ustanovljenom redu.

Fraze poput "Ovo bi moglo da bude- " ili "Ovo izgleda kao- " će biti pozitivno protumačene. Očekuje se od ispitanika da uvidi da su u pitanju samo nasumične mrlje od tuša na parčetu kartona. Ako ispitanik odgovori "Ovo je- " to mu neće biti korisno.

Ako ispitanik ne uspe da vidi bilo šta na kartici, psiholozi misle da to ukazuje na mogućnu neurozu.

Ako ispitanik drži karticu bilo kako sem horizontalno ili vertikalno ili prekrije deo rukom, uzdahne ili napravi neki nerazumljiv zvuk, to neće ići u njegovu korist. Od velike je važnosti kako se ovoba izražava, nije dobro koristiti čudne neuobičajene reči i izraze.

Psiholog će zabeležiti koliko dugo treba ispitaniku da odgovori. Spor odgovor će indikovati depresiju. Nije dobro ako posle dužeg vremena da manje bitne odgovore. Vreme odgovora je obicno oko 20 sekundi.

Uobicajeni broj odgovora je 23 tj, po 2-3 odgovora po kartici. Ako ispitanik da manje od 14 ukupnih odgovora, test nije validan i mora biti odbačen. Manjak odgovora moze označiti manji IQ, paranoju ili depresiju. Tvrdi se da psihotični ispitanici često vide nasilje, smrt i katastrofe u mrljama, ali ne žele to da kažu da ne bi bili obeleženi psihotičnim, pa otuda daju i manje odgovora. Skoro sve mrlje imaju neke osobine koje mogu da izazovu seksualne interpretacije, ali je mudro da se ograniče. Neki priručnici za tumačenja tvrde da vise of 4 seksualna odgovora ukazuju na šizofreniju. Negativni odgovori na potencijalne seksualne motive ukazuju na probeme u vezi sa suprotnim polom. Dok manjak seksualnih odgovora ukazuje na seksualnu frustraciju.

Ako ispitanik interpretira bar jednu mrlju kao hranu, onda Eksnerov prirucnik za tumačenja kaže: "Od ove individue se ocekuje da pokazuje više zavisna ponašanja nego očekivano".

Ako ispitanik gleda na sliku kao celinu, to će biti tumačeno kao intelektualni potencijal i kvalitete za liderstvo.

Interesovanje za detalje će biti tumačeno kao impulsivnost.

Odgovori koji uključuju boje će indikovati emocije. Interesovanje u senke će ukazivati na depresiju i osećaj manjka kontrole.

Problemi
Postoji deset karakterističnih kartica sa mrljama u Roršahovom testu i 45 u Holcmanovom testu, testu druge generacije koji je dizajniran da bi popravio greške u Roršahovom. Danas je drugi najkorišćeniji test za utvrđivanje ličnosti i koristi se u psihijatriji. Postoji mali problem, zato što su deset kartica postale toliko poznate, često se tvrdi da ljudi znaju koje odgovore da daju pre testa, pa test samim tim postaje potrpuno beskoristan.

Religija
Bilo je mnogo slučajeva opažanja religioznih slika i tema, pogotovo lica religioznih figura. Mnoga uključuju slike Isusa, Device Marije, reči Alah, ili drugih religioznih fenomena.

U septembru 2007. godine u Singapuru, na primer, zadebljanje na drvetu je ličilo na majmuna, što je namevlo vernike da poštuju "Boga majmuna" (ili Sun Wukong - Kralj majmuna ili Hanuman) (monkey tree phenomenon)

Publicitet koji je okruživao "slike" religioznih figura i drugih iznenađujućih slika u svakodnevnim predmetima je otvorio tržište za takve proizvode na online aukcijama kao što je eBay. Jedan poznati primer je bio grilovani sendvič sa likom Device Marije. Dijana Dajser iz Majamija je prodala taj sendvič, star 10 godina, za $28,000 na eBay-u 2004. godine.

Za vreme napada 11.09.2001, televizijski gledaoci su navodno videli lice Sotone u oblacima dima koji su bujali iz svetskog trgovinskog centra nakon što je pogođen avionom.

Jos jedan primer pareidolije je nastao u vatri Notr Dama kada je nekoliko posmatrača tvrdilo da su videli Isusa u plamenovima.

Marsovi kanali
Primer pareidolije se pojavio 1877. godine, kada su posmatrači koristeći teleskop mislili da su na površini Marsa videli blede prave linije, koje su od strane nekih interpretirane kao kanali (Martian canal). Teoretisano je da su kanale mozda napravila neka senzibilna bića. Ovo je pokrenulo senzaciju Ali, u nekoliko narednih godina, bolje fotografske tehnike i jači teleskopi su razvijeni i primenjeni što je rezultovalo novim slikama na kojim su blede linije nestale i teorija o kanalima je diskreditovana.

"Vanzemaljski" primeri
Najpoznatiji primer bi moralo da bude Lice na Marsu. 1976. godine Viking I je snimio brdašce u oblasti Kidonije koje je izgledalo kao lice. Knjige poput "Misterije Marsa" i "Spomenici Marsa" su napisane o tome, i mnogi "dokumentarci" su diskutovali o važnosti tog lica i šta ono znači za istoriju Marsa i životu na toj planeti. Kada je NASA slikala brdašce većom rezolucijom 1998. godine postalo je očigledno da su u pitanju samo ruševine.

NASA je na Marsu takodje uslikala Kermita Žapca, Bigfoot-a i velikog smajlija.

Postoji slika Homera Simpsona na Merkuru i još bezbroj mnogo "vanzemaljskih artefakta" na Mesecu kao i na drugim mestima.

Fenomen elektronskog glasa (EVP)
1971. godine Konstantin Rodiv je napisao Proboj, objašnjavajući ono što je on verovao da je EVP (Electronic Voice Phenomena). EVP je opisan kao vrsta auditivne pareidolije. Čine ga zvukovi pronađeni na elektronskim snimcima interpretirani kao glasovi duhova koji su ili slučajno zabeleženi ili namerno zahtevani i zabeleženi. Entuzijasti smatraju da je EVP forma paranormalnog fenomena često pronađenog u statičkom šumu ili drugim pozadinskim zvukovima.

Backmasking
Backmasking u popularnoj muzici se takođe smatra auditivnom pareidolijom.

Backmasking podrazumeva šifrovanje audio materijala (npr. reči koje nose tajnu poruku) na snimak na takav način da jedino kada je pušten unazad može se čuti poruka. Jedan od prvih primera nastao je tokom snimanja albuma Revolver - The Beatles, od tada su se poruke pojavljivale u raznim vrstama muzike, varirajući od humorističkih do satanističkih. Džon Lenon je rekao da je jedne noći, dok je pušio marihuanu, slučajno pustio snimak pesme Rain unazad i da mu se svideo zvuk. Pa je bend počeo da snima poruke u Revolveru koje su jedino mogle da se protumače kada je ploča puštena unazad. (Jedna takva poruka se pojavljuje i u pesmi Rain i glasi: "Kada kiša dođe, oni trče i kriju svoje glave".)

Neki od najpoznatijih primera backmaskinga su Led Zepellin - Stairway to Heaven, The Beatles - Revolution 9 i Pink Floyd - Empty Spaces.

Led Zepellin - Stairway to Heaven
U januaru 1982. godine, Paul Krauč je optužio mnoge rok izvođače da su sakrili poruke u pesmama putem backmaskinga. Jedan primer koji je on istakao je bila pesma Led Zepellina - Stairway to Heaven. Kada bi se pesma putila normalno tekst ide:

"Ako čuješ komešanje u svojoj živici

Nemoj paničiti

To je samo prolećno spremanje za majsku kraljicu,.

Da, postoje dva puta kojima možeš ići

Ali dugoročno gledano

još uvek ima vremena da promeniš put na kojem si.

I zbog toga se ponekad zapitam."

Kada bi se pesma pustila unazad Krauč je rekao da može da se čuje satanistička poruka:

"Oh, ovo je za mog Sotonu,

Onog čiji mali put bi me činio tužnim, čija moć je Sotona.

On će dati onima koji su sa njim 666.

Bila je jedna ostava za alat gde nas je mučio, tužni Sotona."

Bend je ignorisao ove izjave, a navodna satanistička poruka je postala najpoznatiji primer backmaskinga.

The Beatles - Revolution 9
1969. godine, kako su se širile glasine o ubistvu Paula McCartney-a, Revolution 9 je postala bitni deo dokaza onima koji su tvrdili da je Paul mrtav. Pozivalac na Deltroitskoj radio emisiji je objasnio moguće dokaze o Paulovoj smrti i ubedio ih da puste pesmu Revolution 9 unazad. Ponavljana fraza "number nine" je postala "turn me on dead man" kada je puštana unazad. Slušaoci su zvali da bi rekli svoja mišljenja što je još više proširilo glasine. Kada je pesma puštana unazad, mnogi su tvrdili da su čuli druge tragove poput zvuka auto nesreće i nečijeg vikanja "Pustite me napolje."

Pink Floyd - Empty Spaces
Pink Floyd su iskoristili backmasking da sakriju poruku u njihovoj pesmi Empty Spaces iz albuma The Wall. Nerazumljive reči se čuju kada se pesma sluša normalno. Kada se pesma pusti unazad čuje se skrivena poruka:

"Ćao Luka... Čestitamo. Upravo si otkrio skrivenu poruku. Molim te pošalji svoj odgovor Starom Pinku, staratelju Smešne Farme, u Čolfrontu...

''Rodžer! Kerolajn je na telefonu!''

Okej."

Poruka je navodno Rodžer Voters koji se obraća ljudima koji traže skrivene poruke. Voters im čestita i pita ih da pošalju odgovor "Starom Pinku" na "Smešnoj Farmi" . Pre nego što Voters može da dâ punu adresu neko ga obaveštava da je njegova žena Kerolajn na telefonu. Mnogi misle da je "Stari Pink" referenca na bivšeg člana Sida Bereta koji je imao mentalnih problema i koji je bio u psihijatrijskoj bolnici, otuda "Smešna Farma".